På dagen for behandling er det en fordel at møde op uden make-up. Ansigtsbehåring og skæg bør fjernes med skraber dagen inden behandlingen. Det anbefales, at du 1-2 timer før behandlingen: spiser 1 gram Paracetamol (Panodil / Pamol / Pinex) spiser 400 mg Ibuprofen/ Ipren eller 500 mg Bonyl smører et dækkende lag lokalbedøvende creme på huden (fx EMLA) som du kan få udleveret fra klinikken inden behandlingsdagen. Smør efter cirka hver halve time, når cremen absorberes af huden Du kan også vælge at møde i klinikken 1-2 timer inden behandling, hvor vi udleverer piller og bedøvelsescreme og kan kontrollere, at det anvendes korrekt. Hvis du har tendens til forkølelsessår og har fået recept på tabletter mod herpes (tbl. Valaciclovir 500 mg) ved forundersøgelsen, skal du påbegynde denne behandling om morgenen på behandlingsdagen. Du skal tage 1 tablet morgen og aften i 5 dage.